**Stjórnarfundur TFÍ. 22. september 2015.**

Fundur haldinn í tollminjasafninu Tollhúsinu Tryggvagötu og hófst kl. 11:00.

Mættir: Ársæll Ársælsson, Baldur Búi Höskuldsson, Ólafur Ingibersson, Jón Gísli Ragnarsson, Pétur Örn Helgason og Ólafur Bragason.

1. *Kjarasamningsmál.*

Rætt var um fundarhöld með samninganefnd ríkisins (SNR) en haldnir hafa verið tveir fundir. Á fyrsta fundinum var m.a. kröfugerð TFÍ afhent. Á seinni fundinum var m.a. farið ítarlega yfir kröfugerðina, lið fyrir lið, og nýr fundur boðaður í framhaldinu.

1. *BSRB málefni.*

Rætt var um umræðu sem er í gangi varðandi lífeyrismál (SLAEK-hópurinn) en umræðan snýst um að færa lífeyrisréttindi nær almenna markaðinum. Einnig var rætt komandi þing BSRB en umræða er í gangi þar á bæ m.a. varðandi stærðir eininga, aðildargjöld og fækkun þingfulltrúa.

1. *Málefni tollvarðar.*

Rætt var um málefni tollvarðar og beiðni viðkomandi um áframhaldandi stuðning TFÍ vegna þess.

1. *Ráðning tollvarða.*

Rætt var um málefni nýráðinna tollvarða og samskipti þeirra við Mannauðssvið vegna túlkunar launa í ráðningarsamningi.

1. *Frítökuréttarmálið.*

Rætt var um stöðu málsins en mismunur er í útreikningi ríkislögmanns og tollvarðar er málið varðar. Eins og staðan er í dag er málið því í biðstöðu meðan aðilar leita eftir útskýringum á útreikningi. Fyrirhuguð fyrirtaka í málinu er þann 8. október nk.

1. *Önnur mál.*

Rætt var um að kanna möguleika á fríi fyrir vaktavinnufólk vegna afmælishátíðar TFÍ.

Rætt var um afmælisnefnd og störf hennar vegna afmælishátíðarinnar.

Rætt var um fyrihugaða útgáfu á afmælisriti og þá hugmynd að gefa það út á 80 ára afmælisdegi félagsins þ. 8. des. nk.

Rætt var um hugmynd að hópmyndatöku tollvarða vegna útgáfu afmælisritsis.

Rætt var um málefni tollvarðar vegna óska hans um leyfi frá störfum um stundarsakir til að stunda háskólanám í lögfræði og neytun embættisins þar að lútandi.

Rætt var um málefni tollvarðar sem fær ekki áframhaldandi vinnu hjá embættinu þar sem hann hefur ekki stúdentspróf.

Rætt var um málefni tollvarðar vegna tímabundinnar afleysingar í yfirmannastöðu og staðgengislaun vegna þess.

Rætt var um málefni aðstoðaryfitollvarðar vegna veikinda og afleysingar þar að lútandi en engin svör fást vegna þess.

Rætt var um að funda fljótlega með Tollstjóra vegna ýmissa mála er snúa að tollgæslu og m.a. afhenda honum kröfugerð félagsins.

Fleira ekki gert og fundi slitið kl. 14:30.